Finlandssvensk tegnspråk

Finlandssvensk tegnspråk er et tegnspråk som brukes i Finland. Både finlandssvensk tegnspråk og finsk tegnspråk bygger på svensk tegnspråk, og brukerne kan forstå hverandre uten store vansker.

Den første og eneste svenskspråklige døveskolen i Finland ble grunnlagt i Borgå i 1846. Elever ved denne skolen har hatt finlandssvensk tegnspråk som morsmål. Da skolen ble lagt ned i 1993, forsvant et naturlig språkmiljø, og en del familier har flyttet til Sverige.

En kartlegging i 2014–2015 viste at 90 døve i Finland, hvorav 63 var født før 1960, hadde finlandssvensk tegnspråk som morsmål. De fleste kom fra Österbotten og Nyland. 

Finland har grunnlovsbeskyttet retten til å bruke tegnspråk. Tegnspråkloven av 2015 skiller mellom finsk tegnspråk og finlandssvensk tegnspråk og anerkjenner derved tegnspråkenes egenart.

Referanser 

Tegnspråk
Språk i Finland